อยากจะทราบว่ามีประจำเดือนมาแล้ว สีประจำเดือนก็ปกติหลังประจำเดือนหมด2 วัน ก็มีประจำเดือนมาอีกแต่มันสีน้ำตาลเข้ม มาเป็นกะปิกะปอยมาแต่มาทั้งวันได้ 4-5แล้วคะ อยากรู้ว่ามันผิดปกติอะไรหรือเปล่าคะ (คุมกําเนิดแบบฝั่งเข็มคะ)
สวัสดีค่ะ การมีเลือดออกกระปริดกระปรอยจากช่องคลอด อาจเป็นผลข้างเคียงจากยาฝังได้ผลข้างเคียงของยาฝังที่พบบ่อยได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามเลือดที่มาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง